**Informata me rëndësi për aplikim për bursa të ofruara nga Stipendium Hungaricum**

Të nderuar student,

Bazuar në njoftimin nga studentët rreth problemeve teknike gjatë aplikimit, posaçërisht tek fusha ku keni për të zgjedhur shtetin nga vini, ju njoftojmë që pas komunikimit me partnerët tanë në Hungari është rregulluar dhe ka qenë problem teknik! Ne ju falenderojmë shumë që keni adresuar problemet gjatë aplikimit dhe keni bashkëpunuar me ne rreth aplikimit online!

Ju rikujtojmë që nuk lejohet të zgjedhet shtet tjetër si vend përveç Kosovës nëse jeni student me shtetësi të Kosovës në kuadër të thirrjes për aplikim! Aplikimet tuaja nuk mund të shqyrtohen nga Kosova (MASH/STIPENDIUM, etj) nëse zgjedhni shtet tjetër!

Ata të cilët kanë zgjedhur p.sh. Shqipërinë apo tjetër gjatë aplikimit, ju lutem përmirësoni aplikimin tuaj duke zgjedhur Kosova dhe ripërsëriteni aplikimin!

Gjithashtu keni kujdes gjatë përzgjedhjes së programit të studimit! Shikoni linqet tek Stipendium Hungaricum (lista excel file) se në cilat programe merr pjesë Kosova sepse sistemi nuk do të lejoj aplikimin.

Ju rikujtojmë se afati i aplikimit është deri me 16 Janar 2021! Aplikimi është vetëm online në platformën e Stipendium Hungaricum dhe për shkak të situatës me COVID 19 dhe masave në nivel kombëtar këtë vit kemi pezulluar aplikimin edhe në dosje fizike.

Webfaqet ku mund ti gjeni informatat për aplikim dhe informatat shtesë rreth bursës:

 <https://apply.stipendiumhungaricum.hu/>

 <https://masht.rks-gov.net/publikimet>

Ju dëshirojmë suksese dhe mirëpresim aplikime të sukseshme!